Μουσούντα – Αρβανίτικη τραγανή σπανακόπιτα χωρίς φύλλο
Η μουσούντα είναι μια σπανακόπιτα της στιγμής, χωρίς φύλλα, που συνηθίζεται στο πασχαλινό τραπέζι, αλλά και όλο τον χρόνο, σαν γρήγορο κολατσιό ή δείπνο.
περίπου 3/4 φλιτζ. τσαγιού αλεύρι κίτρινο, σταρένιο, για το πασπάλισμα , 1 κιλό σπανάκι, καθαρισμένο και πλυμένο , 1 μάτσο άνηθος, ψιλοκομμένος , 4-5 φρέσκα κρεμμυδάκια, ψιλοκομμένα , 2 ξερά κρεμμύδια, ψιλοκομμένα , 3/4 φλιτζ τσαγιού ελαιόλαδο + 2-3 κουτ. σούπας επιπλέον, για το ταψί , 1 κοφτό κουτ. γλυκού μπαχάρι σε σκόνη , αλάτι, φρεσκοτριμμένο πιπέρι , 2 φλιτζ. τσαγιού αλεύρι για όλες τις χρήσεις
Για την μουσούντα, προθερμαίνουμε τον φούρνο στους 180°C.Λαδώνουμε το μεγάλο ταψί του φούρνου με τις 2-3 κουτ. σούπας λάδι και το πασπαλίζουμε παντού με το κίτρινο, σταρένιο αλεύρι.Τινάζουμε καλά το ταψί να φύγει η περίσσεια του αλευριού.Ψιλοκόβουμε το σπανάκι. Δεν χρειάζεται να το «μαράνουμε» τρίβοντάς το με αλάτι, θέλουμε να διατηρήσει τους χυμούς του ώστε να ενωθούν με το αλεύρι που θα προσθέσουμε στη συνέχεια για να σχηματιστεί ο χυλός.Βάζουμε το σπανάκι σε μια λεκάνη, προσθέτουμε τον άνηθο, τα κρεμμύδια (φρέσκα και ξερά), τα 3/4 φλιτζ. τσαγιού ελαιόλαδο, το μπαχάρι, αλάτι και μπόλικο πιπέρι. Ανακατεύουμε πολύ καλά με τα χέρια, τρίβοντας τα υλικά με τα δάχτυλά μας, μέχρι τα λαχανικά να αρχίσουν να αποβάλλουν τα υγρά τους.Ρίχνουμε σταδιακά το αλεύρι, ανακατεύοντας με τα χέρια, ώστε να σχηματιστεί ένας σχετικά πυκνός χυλός. Ίσως δεν χρειαστεί να ρίξουμε όλο το αλεύρι.Αν το μείγμα δείχνει στεγνό, προσθέτουμε ελάχιστο νερό.
Αλεύρι (ζύμες),Σπανάκι,Χόρτα , Μυρωδικά,Πάσχα,Vegan,Νηστίσιμα,Χορτοφαγικά